ཡང་ཁ་ཅིག་ན་རེ།༼དགེ་འདུན་ཆོས་འཕེལ་༽ནི་རླབས་ཆེན་ཞིག་རེད་ཅེས་ཁ་འདོན་འདོན་འདོན་བྱེད་ཀྱིན་ཡོད་ལ།དེ་ནི་ངོ་མ་དོན་དང་མཐུན་པའི་གཏམ་ཞིག་ཏུ་བདག་གིས་ཀྱང་མཐོང་མྱོང་ལ་དེ་བཞིན་གུས་འདུད་ཀྱང་ཡོད་པ་ཡིན།རེད་དེ།༼དགེ་འདུན་ཆོས་འཕེལ་༽ལ་རིགས་ཞེན་དང་ལ་རྒྱ་ཡོད་པ་བདེན་ཡང་ཁོང་མི་གླེན་རྟགས་ཚ་བོ་ཡོད་མཁན་དང་རང་གཤིས་གྱོང་བོ་ཅན་ཞིག་ཡིན་པ་ནི་སྔ་གཞུག་གི་ཁོང་གི་གསུང་རྩོམ་དང་ལོ་རྒྱུས་ལས་ཤེས་ཐུབ།ཁོང་གིས་སྐྱོན་ཆ་དེ་དག་ཁ་སྐོང་བྱེད་མ་ཐུབ་པར་བདག་ཀྱང་འགྱོད་གདུང་ཡོད་མཁན་ཞིག་ཡིན།དེང་སྐབས་འགའ་ཞིག་ནས་༼དགེ་འདུན་ཆོས་འཕེལ་༽སྐོར་གྱི་དཔྱད་རྩོམ་ལྟ་བུའི་བསྒྲགས་རྩོམ་འབྲི་མཁན་འགའ་རེ་འབྱུང་གིན་འདུགདེ་ཚོའི་ནང་གི་རེ་འགས་༼དགེ་འདུན་ཆོས་འཕེལ་༽གྱི་སྐྱོན་དང་འཚང་བརྗོད་པ་དེ་བྲིས་ནས་བསྟོད་ར་འཐེན་པ་དང་ཁོའི་བྱ་སྤྱོད་ངན་སྤྱི་ཚོགས་སུ་ཁྱབ་བརྡལ་གཏོང་བ་ནི་ཤི་བོའི་རྣ་མི་བདེ་བྱེད་ལོས་ཡིན་སྙམ།